SAL kry weer reddingsboeiDie Suid-Afrikaanse Lugdiens (SAL) het verlede week ŉ noodlening van die regering gekry vir brandstofkoste ten einde te keer dat hy sy internasionale en plaaslike vlugte moes kanselleer. Die Sunday Times berig dat Pravin Gordhan, minister van finansies, en Malusi Gigaba, minister van openbare ondernemings, verlede week ŉ waarborg geteken het wat SAL toelaat om ŉ R550 miljoen bankfasiliteit te bekom vir brandstof en ander korttermyn verpligtinge. Volgens die berig moet die lening oor die volgende drie maande terugbetaal word. Indien die lugdiens sy vlugte moes kanselleer sou dit tot gevolg gehad het dat duisende plaaslike en oorsese passasiers gestrand sou wees oor die feesseisoen. Mayihlome Tshwete, Gigaba se woordvoerder, het aan die Sondagkoerant gesê daar was niks vreemds oor die lening nie en dat lugrederye regoor die wêreld finansiële uitdagings het. Vuyisile Kona, voorsitter van SAL, sê die lugredery se brandstofkontrakte word tans hersien. Hy sê die lugredery, as die grootste koper van brandstof, kry nie die beste pryse nie. SAL het verlede jaar ‘n R5 miljard staatswaarborg gekry.